Ένα από τα πιο σημαντικά ζητήματα της νεοελληνικής ιστορίας είναι αυτό του εμπορίου που διεξάγεται στον Ελληνικό χώρο τον 18ο - αρχές του 19ου αιώνα και του ρόλου που έπαιξε σ’ αυτό η Ελληνική εμπορική ναυτιλία. H κύρια θεματολογία της σχετικής με το εμπόριο την περίοδο αυτή Ελληνικής βιβλιογραφίας αφορά στο εξωτερικό και στο διαμετακομιστικό εμπόριο, ενώ η φυσιογνωμία του εμπόρου απεικονίζεται μέσα από τη μελέτη των Ελληνικών παροικιών. Παρόλο που πρόκειται για μία κατεξοχήν διεθνοποιημένη οικονομική δραστηριότητα, η απουσία συγκριτικών μελετών στην Ελληνική βιβλιογραφία είναι εμφανής.